《金绳挂空虚自勉兼示束孝先》
宋代·王令

金绳挂空虚，日月系两垂。
天童坐戏弄，纵掣成东西。
百年未死间，昼夜无穷期。
短短固可惜，舒舒定非宜。
有闻未之行，有学未及知。
白发已班疏，朱颜亦童黎。
智虑昏晚年，聪明退前时。
纵欲加自修，去日何胜追。
奈何少自废，老则成空悲。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。